《九日林守同饮因思昔年朱侍讲跨鹤之集》
宋代·李新

常记秋登跨鹤台，儒先杖履共追陪。
如公已到蓬莱上，过我又分符竹来。
往事已成千古话，遗风空负十分杯。
依依正尔重阳日，襟抱何时得好开。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。